title: 2012/566/EU: Europa-Parlamentets afgørelse af 10. maj 2012 om decharge for gennemførelsen af budgettet for Det Europæiske Politiakademi for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Politiakademi for regnskabsåret 2010

text:
               17.10.2012

               DA

               Den Europæiske Unions Tidende

               L 286/156

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Det Europæiske Politiakademi for regnskabsåret 2010
   (2012/566/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Politiakademi for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Politiakademi for regnskabsåret 2010, med akademiets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets afgørelse 2005/681/RIA af 20. september 2005 om oprettelse af Det Europæiske Politiakademi (Cepol) (3), særlig artikel 16,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til Kommissionens afgørelse K(2011)4680 af 30. juni 2011 om samtykke til en undtagelse fra forordning (EF, Euratom) nr. 2343/2002 på anmodning af Det Europæiske Politiakademi,

               —

               der henviser til beretning af 12. juli 2010 fra Det Europæiske Politiakademi om godtgørelse af private udgifter (10/0257/KA),

               —

               der henviser til den eksterne revision bestilt af Det Europæiske Politiakademi (kontraktreferencenr. CEPOL/2010/001) om refusion af private udgifter,

               —

               der henviser til den endelige rapport om den femårige eksterne revision af Det Europæiske Politiakademi (kontraktreferencenr. CEPOL/CT/2010/002),

               —

               der henviser til årsberetningen for 2009 fra Generaldirektoratet for Retlige Anliggender, Frihed og Sikkerhed,

               —

               der henviser til 4. statusrapport for Det Europæiske Politiakademi om gennemførelsen af dets flerårige handlingsplan for 2010-2014,

               —

               der henviser til Revisionsrettens beretning om gennemførelsen af Det Europæiske Politiakademis flerårige handlingsplan for 2010-2014,

               —

               der henviser til notat fra Den Interne Revisionstjeneste (IAS) af 4. juli 2011 (ref. Ares (2011) 722479) om 3. statusrapport om gennemførelsen af Det Europæiske Politiakademis flerårige handlingsplan for 2010-2014,

               —

               der henviser til Det Europæiske Politiakademis beretning om gennemførelsen af Europa-Parlamentets afgørelse om »Decharge 2009: Det Europæiske Politiakademi« og bilagene hertil,

               —

               der henviser til Det Europæiske Politiakademis beretning om anvendelsen af dets indkøbsmanual i perioden 1. juli 2010 til 1. juli 2011 og bilaget hertil,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0119/2012),

               1.

               meddeler direktøren for Det Europæiske Politiakademi decharge for gennemførelsen af akademiets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Politiakademi, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 134.

      (2)  EFT L 248 af 16.9.2002, s. 1.

      (3)  EUT L 256 af 1.10.2005, s. 63.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Politiakademi for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Det Europæiske Politiakademi for regnskabsåret 2010,

                  —

                  der henviser til Revisionsrettens beretning om årsregnskabet for Det Europæiske Politiakademi for regnskabsåret 2010, med akademiets svar (1),

                  —

                  der henviser til Rådets henstilling af 21. februar 2012 (06083/2012 — C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Rådets afgørelse 2005/681/RIA af 20. september 2005 om oprettelse af Det Europæiske Politiakademi (Cepol) (3), særlig artikel 16,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til Kommissionens afgørelse K(2011)4680 af 30. juni 2011 om samtykke til en undtagelse fra forordning (EF, Euratom) nr. 2343/2002 på anmodning af Det Europæiske Politiakademi,

                  —

                  der henviser til beretning af 12. juli 2010 fra Det Europæiske Politiakademi om godtgørelse af private udgifter (10/0257/KA),

                  —

                  der henviser til den eksterne revision bestilt af Det Europæiske Politiakademi (kontraktreferencenr. CEPOL/2010/001) om refusion af private udgifter,

                  —

                  der henviser til den endelige rapport om den femårige eksterne revision af Det Europæiske Politiakademi (kontraktreferencenr. CEPOL/CT/2010/002),

                  —

                  der henviser til årsberetningen for 2009 fra Generaldirektoratet for Retlige Anliggender, Frihed og Sikkerhed,

                  —

                  der henviser til 4. statusrapport for Det Europæiske Politiakademi om gennemførelsen af dets flerårige handlingsplan for 2010-2014,

                  —

                  der henviser til Revisionsrettens beretning om gennemførelsen af Det Europæiske Politiakademis flerårige handlingsplan for 2010-2014,

                  —

                  der henviser til notat fra Den Interne Revisionstjeneste (IAS) af 4. juli 2011 (ref. Ares (2011) 722479) om 3. statusrapport om gennemførelsen af Det Europæiske Politiakademis flerårige handlingsplan for 2010-2014,

                  —

                  der henviser til Det Europæiske Politiakademis beretning om gennemførelsen af Europa-Parlamentets afgørelse om »Decharge 2009: Det Europæiske Politiakademi« og bilagene hertil,

                  —

                  der henviser til Det Europæiske Politiakademis beretning om anvendelsen af dets indkøbsmanual i perioden 1. juli 2010 til 1. juli 2011 og bilaget hertil,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0119/2012),

                  A.

                  der henviser til, at Det Europæiske Politiakademi (»akademiet«) blev oprettet i 2001, og at det med virkning fra 1. januar 2006 blev omdannet til et fællesskabsorgan som omhandlet i finansforordningens artikel 185, hvorved det blev underlagt rammefinansforordningen for agenturer,

                  B.

                  der henviser til, at Revisionsretten i sine beretninger om akademiets årsregnskaber for regnskabsårene 2006, 2007 og 2009 afgav en erklæring med forbehold, for så vidt angik de underliggende transaktioners lovlighed og formelle rigtighed med den begrundelse, at udbudsprocedurerne ikke var forløbet i overensstemmelse med finansforordningens bestemmelser,

                  C.

                  der henviser til, at Revisionsretten i sin beretning om akademiets årsregnskab for regnskabsåret 2008 føjede en henvisning til specialforhold til sin erklæring om regnskabernes rigtighed uden udtrykkeligt at fremsætte forbehold og afgav en erklæring med forbehold, for så vidt angik de underliggende transaktioners lovlighed og formelle rigtighed,

                  D.

                  der henviser til, at Parlamentet i sin beslutning af 7. oktober 2010 nægtede at meddele direktøren for akademiet decharge for gennemførelsen af akademiets budget for regnskabsåret 2008,

                  E.

                  der henviser til, at Parlamentet i sin afgørelse af 10. maj 2011 vedtog at udsætte sin beslutning om meddelelse af decharge til akademiets direktør for gennemførelsen af dets budget for 2009 (5) og siden meddelte det i sin afgørelse af 25. oktober 2011 (6),

                  F.

                  der henviser til, at Revisionsretten i sin beretning om akademiets årsregnskab for regnskabsåret 2010 for første gang, siden akademiet blev et agentur, ikke har taget forbehold for regnskabet rigtighed og for de underliggende transaktioners lovlighed og formelle rigtighed,

                  G.

                  der henviser til, at Revisionsretten i sin beretning om akademiets flerårige handlingsplan for 2010-2014 fastslog, at akademiet havde udviklet sig planmæssigt i henhold til de milepæle, der var fastsat i handlingsplanen,

                  H.

                  der henviser til, at Den Interne Revisionstjeneste (IAS) i sit notat af 4. juli 2011 til direktøren for akademiet fastslog, at beskrivelsen i statusrapporten om gennemførelsen af akademiets flerårige handlingsplan, selv om den er forholdsvis generel, giver et klart overblik over status for de forskellige milepæle og derfor kan anvendes som et tilfredsstillende grundlag for orientering af de forskellige interessenter,

                  I.

                  der henviser til, at Kommissionen ved sin afgørelse K(2011)4680 af 30. juni 2011 gav akademiet dispensation fra bestemmelserne i artikel 74b i forordning (EF, Euratom) nr. 2343/2002,

                  J.

                  der henviser til, at akademiets budget for 2010 beløb sig til 7 800 000 EUR, mens budgettet for 2009 beløb sig til 8 800 000 EUR, hvilket svarer til en reduktion på 11,4 %; der henviser til, at Unionens bidrag til akademiets budget i 2010 udgjorde 7 800 000 EUR (7),

         Budgetmæssig og økonomisk forvaltning — generelle bemærkninger

                  1.

                  noterer sig akademiets påstand om, at regnskabsåret 2010 var karakteriseret ved mangel på tilstrækkelige finansielle midler og en nedskæring på 1 000 000 EUR i Unionens bidrag til akademiets budget; er overrasket over dette synspunkt, særlig i denne krisetid, eftersom god forvaltning sikrer, at det disponible budget bliver brugt korrekt og omkostningseffektivt, og fordi 31,6 % af akademiets budget for 2010 blev fremført til 2011;

                  2.

                  erfarer dog fra Kommissionen, at det samlede EU-bidrag til akademiet i 2009 udgjorde 8 800 000 EUR, hvoraf 7 800 000 EUR blev finansieret over 2009-budgettet, mens den resterende 1 000 000 EUR faktisk blev finansieret af formålsbestemte indtægter fra 2007-budgettet og hidrørte fra tilbagebetalingen af akademiets overskud i 2007; noterer sig på baggrund af oplysninger fra Kommissionen, at den for 2010 foreslog at reducere 2010-bidraget til akademiet til de for 2009 godkendte bevillinger, dvs. 7 800 000 EUR, på grund af den lave budgetgennemførelsesrate for 2008; opfordrer derfor akademiet til at indføre en klar skelnen mellem de forskellige poster i EU-bidraget til akademiets budget i sit endelige årsregnskab;

                  3.

                  bemærker på baggrund af akademiets endelige årsregnskab for regnskabsåret 2010, at der var visse mangler i udarbejdelsen af individuelle budgetter og forpligtelser i forbindelse med kurser og seminarer, hvilket resulterede i, at 2010-bevillinger blev brugt til at indgå forpligtelser og betale for udgifter, der hørte til 2009-budgettet; minder akademiet om, at dette er i strid med princippet om etårighed; opfordrer akademiet til at træffe foranstaltninger med henblik på at undgå, at lignende fejl gentager sig i fremtiden;

                  4.

                  noterer sig på baggrund af akademiets årlige aktivitetsrapport for 2010, at der er indgået forpligtelser for 99,56 % af forpligtelsesbevillingerne; noterer sig ligeledes, at 46 % af betalingsbevillingerne er blevet brugt, men at de endelige oplysninger om budgetafsnit III (aktionsudgifter) først ville blive tilgængelige ved udgangen af 2011; noterer sig, at akademiets endelige årsregnskab for 2010 indikerer, at 59,12 % af betalingsbevillingerne blev brugt i 2010;

                  5.

                  anerkender de foranstaltninger, som akademiets nye ledelse og forvaltningsstruktur har truffet for at rette op på de konstaterede mangler som krævet af Parlamentet efter de alvorlige uregelmæssigheder i forbindelse med gennemførelsen af budgettet for 2009;

                  6.

                  henleder opmærksomheden på, at Revisionsretten — selv om den fandt, at de transaktioner, der ligger til grund for akademiets årsregnskab, var lovlige og formelt rigtige — også fremhævede, at akademiets procedure for godkendelse af omkostningsanmeldelser i forbindelse med udgifter til afholdelse af kurser og seminarer manglede stringens, især hvad angik krav til dokumentationens fuldstændighed; bemærker, at der ifølge akademiets svar, ved bestyrelsens afgørelse 11/2011/GB af 10. marts 2011 blev indført et obligatorisk krav om at vedlægge underskrevne og komplette deltagerlister ved indsendelse af finansielle rapporter og omkostningsanmeldelser;

                  7.

                  noterer sig, at reglerne for refusion af udgifter for akademiets aktiviteter i henhold til bestyrelsens afgørelse 11/2011/GB i vid udstrækning er blevet revideret, og at forskellige foranstaltninger i forbindelse med en nøje gennemførelse af finansforordningerne og en yderst disciplineret tilgang til støtteberettigede omkostninger, herunder udgifter i forbindelse med den obligatoriske rapportering, er blevet afklaret;

                  8.

                  beklager, at skæringsdatoerne for refusion af udgifter ikke blev håndhævet før vedtagelsen af bestyrelsens afgørelse 34/2010/GB af 29. september 2010, hvorved det ikke medførte nogen væsentlig forbedring at overholde disse skæringsdatoer; minder om, at overskredne skæringsdatoer er en af de væsentligste hindringer for en forsvarlig økonomisk forvaltning; noterer sig, at i henhold til afgørelse 34/2010/GB sker der ikke refusion af udgiftsanmeldelser, der modtages efter skæringsdatoen; anmoder akademiet om at holde dechargemyndigheden underrettet om gennemførelsen af afgørelse 34/2010/GB;

                  9.

                  godtager akademiets erklæring om, at Kommissionen skar akademiets budget for 2010 ned med 1 000 000 EUR, men understreger, at det beløb, der blev tildelt for 2010, er det samme som beløbet for 2009;

         Fremførte bevillinger

                  10.

                  bemærker på baggrund af akademiets endelige årsregnskab for regnskabsåret 2010, at 2 469 984,20 EUR af forpligtelsesbevillingerne for 2010, hvilket svarer til 31,6 % af akademiets budget for 2010, blev fremført til 2011; minder akademiet om, at dette er i strid med princippet om etårighed;

                  11.

                  beklager, at Revisionsretten ikke nævner akademiets fremførte bevillinger i sin beretning om akademiets årsregnskab for regnskabsåret 2010;

                  12.

                  er bekymret over, at Revisionsretten — selv om den har fået rimelig sikkerhed for, at akademiets årsregnskab for regnskabsåret 2010 i alt væsentligt er pålideligt — har bemærket, at over 1 600 000 EUR, svarende til 48 % af de bevillinger, som var fremført fra 2009, bortfaldt i 2010; minder akademiet om, at dette ikke er i overensstemmelse med budgetprincippet om etårighed, og at situationen kan forbedres via bedre programmering og overvågning af budgetgennemførelsen med henblik på at minimere bevillingsfremførsler; opfordrer derfor akademiet til at træffe effektive foranstaltninger i denne henseende;

                  13.

                  noterer sig ikke desto mindre akademiets svar, i hvilket det blev fastslået, at fremførslen af bevillinger fra 2010 for at undgå en gentagelse af den situation, Revisionsretten beskriver, har været underlagt stramme kriterier for at mindske bortfaldet i 2011;

                  14.

                  erfarer fra akademiet, at det i 2010 indførte ugentlige finansielle forvaltningsmøder for at forbedre budgetgennemførelse og budgetkontrol, og at alle åbne bevillinger blev taget op til fornyet overvejelse i juni 2011 for at opnå en bedre overvågning af udnyttelsen af budgettet og optimere budgetgennemførelsen i 2011; opfordrer derfor Revisionsretten og IAS til at forsikre Parlamentet om, at akademiet har gennemført effektive forbedringer på dette område, og anføre, at alle programmerings- og overvågningsinstrumenter er helt på plads;

         Procedurer for indgåelse af offentlige indkøbsaftaler

                  15.

                  bemærker, at akademiet den 8. juni 2010 vedtog en indkøbsmanual til intern brug, som Parlamentet anmodede om i sin dechargebeslutning til akademiet for 2008; noterer sig ligeledes, at denne manual trådte i kraft den 1. juli 2010, og at der er blevet udnævnt en koordinator for offentlige indkøb;

         Fuldstændigheden af den interne registrering af tjenesterejseudgifter

                  16.

                  opfordrer akademiet til at underrette dechargemyndigheden om den effektive gennemførelse af IAS' »meget vigtige« henstilling vedrørende fuldstændigheden af den interne registrering af tjenesterejseudgifter;

         Akademiets aktiviteter

                  17.

                  erfarer fra Revisionsretten, at udgifter i forbindelse med afholdelse af kurser og seminarer udgør en væsentlig del af akademiets budget; anerkender, at akademiets procedure for godkendelse af omkostningsanmeldelser vedrørende sådanne aktiviteter manglede stringens, især hvad angik krav til dokumentationens fuldstændighed;

                  18.

                  bemærker dog på baggrund af akademiets erklæring, at det har forbedret indberetningen af og kontrollen med sine aktiviteter og har revideret proceduren for godkendelse af omkostningsanmeldelser og den dertil svarende dokumentation, navnlig gennem:

                              —

                              indførelse af krav om obligatorisk vedlæggelse af underskrevne og komplette deltagerlister, når der indsendes finansielle rapporter og omkostningsanmeldelser

                              —

                              revidering og tydeliggørelse af reglerne for refusion af akademiets aktiviteter

                              —

                              den strenge håndhævelse af skæringsdatoen efter hvilken udgiftsanmeldelser ikke accepteres, som blev indført den 29. september 2010

                              —

                              afholdelse af et nyt uddannelseskursus for kursusledere for derved yderligere at forbedre kontrollen med kurserne og kvaliteten af betalingsdossiererne

                              —

                              gennemførelse af efterfølgende kontrol af akademiets kurser i 2011

                              —

                              kontrol af fire aktiviteter, der fandt sted i Sverige, og seks aktiviteter i Det Forenede Kongerige, hvoraf én fandt sted i 2010 og fem i 2011;

                        opfordrer IAS til at give dechargemyndigheden en grundig evaluering af disse ændringer, som akademiet har gennemført;

                  19.

                  anerkender Kommissionens afgørelse K(2011)4680, som imødekom akademiets anmodning om ændring af dets finansforordning ved at indføje en artikel (artikel 74c), som indeholder en undtagelse fra forordning (EF, Euratom) nr. 2343/2002 om at udelukke udvælgelsen af pædagogiske eksperter fra udbudsbestemmelserne for i stedet at anvende eksperter fra de nationale politiskoler;

         Fejl i regnskabet

                  20.

                  opfordrer akademiet til at oplyse Parlamentet om gennemførelsesniveauet for Kommissionens 16 nye interne kontrolstandarder (ICS), som blev vedtaget af akademiets bestyrelse som erstatning for de tidligere interne kontrolstandarder;

         Bevillinger anvendt til finansiering af private udgifter

                  21.

                  anerkender, at der er foretaget en ekstern efterfølgende kontrol af bevillinger, der var blevet brugt til finansiering af private udgifter i 2007 og 2008, og at de eksterne revisorer vurderede, at der ikke kan inddrives flere midler i forbindelse med denne sag; erfarer fra akademiet, at den indtægtsordre, der pålagde den tidligere direktør at tilbagebetale 2 014,94 GBP (2 196,72 EUR) blev indkasseret i december 2011; opfordrer akademiet til at fortsætte tilbagesøgningsforløbet, indtil alle midler er fuldstændig inddrevet;

         Akademiets flerårige handlingsplan for 2010-2014

                  22.

                  anerkender, at IAS har evalueret gennemførelsen af akademiets flerårige handlingsplan for 2010-2014 efter anmodning fra dechargemyndigheden; bemærker, at 19 af de 44 milepæle var blevet nået ved udgangen af september 2010, mens 18 milepæle var i sigte i henhold til den forventede tidsplan, og at gennemførelsen af syv milepæle endnu ikke var blevet påbegyndt;

                  23.

                  noterer sig ligeledes IAS' erklæring om, at beskrivelsen af visse elementer i den flerårige handlingsplan er uklar, og at statusrapporteringen ikke altid er præcis nok til at give en klar forståelse af, hvilke konkrete tiltag der ligger i de enkelte milepæle; erkender desuden, at IAS har konstateret, at nogle af milepælene overlapper hinanden, hvilket gør det svært at vurdere den overordnede status for de forbundne tiltag; noterer sig akademiets erklæring om, at den flerårige handlingsplan blev ajourført i overensstemmelse med IAS' henstillinger, og forbedringerne indføjet i den 3. statusrapport, som godkendtes af bestyrelsen den 8. december 2010; opfordrer IAS til at bekræfte, at den ajourførte statusrapport vedrørende akademiets flerårige handlingsplan afspejler dens henstillinger på fyldestgørende vis;

         Intern revision

                  24.

                  erfarer fra IAS, at akademiet har rapporteret, at den meget vigtige henstilling vedrørende fuldstændigheden af den interne registrering af tjenesterejseudgifter er blevet gennemført, og at den er ved at blive undersøgt af IAS; opfordrer akademiet og IAS til at oplyse dechargemyndigheden om resultaterne af denne undersøgelse;

                  25.

                  noterer sig, at IAS har gennemført en selvevaluering af it-sikkerhed med henblik på at identificere og evaluere de væsentligste it-risici for akademiet; bemærker, at IAS har konstateret, at de væsentligste risici findes inden for it-strategi, elektronisk netværkssystem, dataforvaltning og afhængighed af enkeltpersoner; opfordrer derfor akademiet til at træffe passende foranstaltninger med henblik på at imødekomme og forebygge disse risici;

                  26.

                  bemærker, at den interne revisionsfunktion (IAC), som er rådgivende organ for bestyrelsen, i sin revision af akademiets regnskab for 2010 ikke har fundet nogen materielle fejl;

         Forvaltning og strukturelle mangler

                  27.

                  understreger, at akademiets forvaltningsomkostninger er høje i forhold til dets aktiviteter; glæder sig derfor over de bestræbelser på at reducere akademiets forvaltningsudgifter, som blev annonceret på det 25. bestyrelsesmøde i juni 2011, hvor det blev besluttet, at alle udvalg under bestyrelsen senest i 2012 skal afskaffes, og at alle arbejdsgrupperne under bestyrelsen skal gøres til genstand for en kritisk analyse;

                  28.

                  bemærker ligeledes på baggrund af oplysninger fra akademiet, at følgende foranstaltninger er ved at blive gennemført på forvaltningsområdet:

                              —

                              fra 2012 vil bestyrelsen kun holde ordinære møder to gange om året, mens presserende beslutninger imellem møderne vil blive truffet ved skriftlig procedure eller diskuteret på internetmøder

                              —

                              bestyrelsen vil udelukkende fokusere på de opgaver, den blev pålagt ved akademiets oprettelse, mens de øvrige opgaver, der tidligere har overbebyrdet bestyrelsen, vil blive overtaget af direktøren

                              —

                              hver medlemsstat vil blive bedt om at sende maksimalt to delegerede til hvert bestyrelsesmøde

                              —

                              akademiet vil stå for rejseplanlægningen for refusionsberettigede deltagere for at sikre, at de mest økonomiske løsninger tages i anvendelse med henblik på at undgå refusionsprocedurer efter mødet;

                  29.

                  ser frem til Kommissionens forslag om ændring af akademiets retsgrundlag og udfaldet af forhandlingerne mellem Parlamentet og Rådet;

                  30.

                  bemærker desuden, at det i den endelige rapport om den femårige eksterne revision af akademiet konkluderedes, at der findes argumenter for at flytte akademiet;

                  31.

                  glæder sig over bestyrelsens afgørelse 24/2011/GB af 15. juni 2011, der pr. 1. januar 2012 opløste de eksisterende udvalg og dermed reducerede den overlapning, som fandtes mellem de forskellige strukturer; opfordrer bestyrelsen til at træffe drastiske beslutninger om de eksisterende arbejdsgrupper; minder om, at artikel 10, stk. 10, i afgørelse 2005/681/RIA fastsætter, at bestyrelsen, hvis det er strengt nødvendigt, kan beslutte at oprette arbejdsgrupper til at udarbejde anbefalinger samt til at udvikle og foreslå enhver anden rådgivningsfunktion, som bestyrelsen finder nødvendig;

                  32.

                  noterer sig akademiets svar om, at dets forretningsorden blev ændret med henblik på at begrænse antallet af ordinære bestyrelsesmøder til ét for hvert formandskab og begrænse størrelsen af de nationale delegationer, således at hver medlemsstat opfordres til højst at sende to delegerede til hvert møde;

                  33.

                  bemærker, at decharge for gennemførelsen af akademiets budget i større omfang bør baseres på akademiets præstationer i løbet af året;

                  34.

                  henleder opmærksomheden på sine henstillinger fra tidligere dechargebetænkninger, som er anført i bilaget til denne beslutning;

                  35.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (8) om præstation, økonomisk forvaltning og kontrol med agenturerne.

         (1)  EUT C 366 af 15.12.2011, s. 134.

         (2)  EFT L 248 af 16.9.2002, s. 1.

         (3)  EUT L 256 af 1.10.2005, s. 63.

         (4)  EFT L 357 af 31.12.2002, s. 72.

         (5)  EUT L 250 af 27.9.2011, s. 260.

         (6)  EUT L 313 af 26.11.2011, s. 17.

         (7)  EUT L 64 af 12.3.2010, s. 1047.

         (8)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER GENNEM DE SENESTE ÅR

                  Det Europæiske Politiakademi

                  2006

                  2007

                  2008

                  2009

                  Resultater

                  Ikke relevant

                  Ikke relevant

                  Ikke relevant

                              —

                              Er bekymret over de alvorlige mangler, som Revisionsretten har afdækket, i de gældende administrative og finansielle bestemmelser for udgifter til afholdelse af kurser og seminarer, især som følge af, at akademiets reviderede finansforordning aldrig trådte i kraft

                              —

                              Henstiller til, at akademiet giver direkte adgang til sit detaljerede budget

                  Budgetmæssig og økonomisk forvaltning

                              —

                              Budgetbevillingerne blev ikke anvendt i overensstemmelse med princippet om forsvarlig økonomisk forvaltning

                              —

                              Systemet for indgåelse af indkøbsaftaler levede ikke op til finansforordningens bestemmelser

                              —

                              Akademiet indførte ikke de nødvendige systemer og procedurer, som kunne sætte det i stand til at udarbejde en beretning om den økonomiske forvaltning i overensstemmelse med bestemmelserne i rammefinansforordningen for agenturerne

                              —

                              I akademiets finansforordning er det anført, at der skal udarbejdes detaljerede gennemførelsesbestemmelser hertil

                              —

                              Agenturet overtræder princippet om enhed og et realistisk budget (budgettet indeholdt ikke det bidrag på 1 500 000 EUR, der blev modtaget fra Kommissionen for at implementere et MEDA-program)

                              —

                              Agenturet overtræder princippet om gennemsigtighed

                              —

                              Den omfattende brug af bevillingsfremførsler (1 700 000 EUR) og -bortfald viser, at der er problemer i budgetforvaltningen

                              —

                              Hverken det foreløbige regnskab eller beretningen om den budgetmæssige og økonomiske forvaltning var blevet udarbejdet

                              —

                              I akademiets finansforordning er det anført, at der skal udarbejdes detaljerede gennemførelsesbestemmelser hertil

                              —

                              Systemet for indgåelse af indkøbsaftaler levede ikke op til finansforordningens bestemmelser

                              —

                              Der blev registreret tilfælde, hvor budgetbevillinger var brugt til at finansiere private udgifter for nogle af akademiets ansatte

                              —

                              Agenturet levede ikke op til princippet om etårighed (mere end 2 700 000 EUR af betalingsbevillingerne for 2008 måtte fremføres)

                              —

                              Svagheder i programmering og overvågning af budgetgennemførelsen

                              —

                              Over 3 800 000 EUR i betalingsbevillinger for 2009, svarende til 43 % af det samlede budget, blev fremført til 2010

                              —

                              46 % af de bevillinger, der var fremført fra 2008, måtte bortfalde, hvilket vidner om alvorlige og tilbagevendende svagheder ved programmeringen og overvågningen af budgetgennemførelsen, hvilket er i strid med princippet om etårighed

                              —

                              2008 måtte 31 % af budgettet fremføres

                              —

                              Betydelige forsinkelser og fejl i forbindelse med udarbejdelsen af det foreløbige regnskab for 2009

                  Procedure for indgåelse af aftaler

                  Ikke relevant

                  Ikke relevant

                  Ikke relevant

                  Er foruroliget over akademiets fortsatte tilsidesættelse af finansforordningen, hvad angår bestemmelserne om offentlige indkøb. Et betydeligt beløb ud af akademiets samlede budget indeholder uregelmæssigheder

                  Personaleforvaltning

                  Ikke relevant

                  Ikke relevant

                  Ikke relevant

                              —

                              Flere svagheder ved personaleudvælgelsesprocedurerne

                              —

                              Finder det uacceptabelt, at de tærskler, som ansøgerne skulle nå, sædvanligvis blev fastsat, efter at kandidaterne var blevet vurderet og sat i præferenceorden

                                          —

                                          Samtalespørgsmålene blev ofte udarbejdet efter gennemgangen af ansøgningerne

                                          —

                                          Dokumentation af procedurerne var utilstrækkelig

                                          —

                                          Er betænkelig ved visse fremgangsmåder, der ikke er tilladte i henhold til personalevedtægten for EU-tjenestemænd, eller som er ulovlige

                  Intern revision

                  Ikke relevant

                              —

                              Mangel på standarder for intern kontrol og ineffektiv budgetovervågning

                              —

                              Der blev registreret tilfælde, hvor budgetbevillinger var brugt til at finansiere private udgifter for nogle af akademiets ansatte

                              —

                              Revisionen af et udsnit af forpligtelserne viste, at der i tre tilfælde ikke fandtes revisionsspor, der kunne vise den finansielle gennemførelse

                              —

                              Ingen ekstern kontrol af disse sager er endnu blevet gennemført

                  Bemærker, at decharge for gennemførelsen af akademiets budget i større omfang bør baseres på akademiets resultater i løbet af året


title: Rådets afgørelse 2013/178/FUSP af 25. februar 2013 om undertegnelse og indgåelse af aftalen mellem Den Europæiske Union og Republikken Mali om status i Republikken Mali for Den Europæiske Unions militærmission for at bidrage til uddannelsen af Malis væbnede styrker (EUTM Mali)#Aftale mellem Den Europæiske Union og Republikken Mali om status i Republikken Mali for Den Europæiske Unions militærmission for at bidrage til uddannelsen af Malis væbnede styrker (EUTM Mali)

text:
               16.4.2013

               DA

               Den Europæiske Unions Tidende

               L 106/1

         RÅDETS AFGØRELSE 2013/178/FUSP
   af 25. februar 2013
   om undertegnelse og indgåelse af aftalen mellem Den Europæiske Union og Republikken Mali om status i Republikken Mali for Den Europæiske Unions militærmission for at bidrage til uddannelsen af Malis væbnede styrker (EUTM Mali)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 37, sammenholdt med artikel 218, stk. 5 og 6, i traktaten om Den Europæiske Unions funktionsmåde,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Ved skrivelse af 24. december 2012 stilede Republikken Malis præsident en indbydelse til Unionens højtstående repræsentant for udenrigsanliggender og sikkerhedspolitik (HR), hvori han hilste indsættelsen af en EU-militæruddannelsesmission i Mali velkommen.

               (2)

               Den 17. januar 2013 vedtog Rådet afgørelse 2013/34/FUSP om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1).

               (3)

               I henhold til artikel 9 i afgørelse 2013/34/FUSP skal status for EUTM Malis EU-ledede enheder og personel, herunder privilegier, immuniteter og yderligere garantier, der er nødvendige for gennemførelsen og den uhindrede afvikling af missionen, fastlægges i en aftale, der indgås i henhold til artikel 37 i traktaten om Den Europæiske Union (TEU) og efter proceduren i artikel 218 i traktaten om Den Europæiske Unions funktionsmåde (TEUF).

               (4)

               Efter vedtagelsen af Rådets afgørelse den 17. januar 2013 om bemyndigelse til at indlede forhandlinger har HR i overensstemmelse med artikel 37 i TEU forhandlet en aftale mellem Den Europæiske Union og Republikken Mali om status i Republikken Mali for Den Europæiske Unions militærmission for at bidrage til uddannelsen af Malis væbnede styrker (EUTM Mali) (»aftalen«).

               (5)

               I medfør af artikel 5 i protokol nr. 22 om Danmarks stilling, der er knyttet som bilag til TEU og til TEUF, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager ikke i vedtagelsen af denne afgørelse og deltager derfor ikke i finansieringen af denne mission.

               (6)

               Aftalen bør godkendes —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Republikken Mali om status i Republikken Mali for Den Europæiske Unions militærmission for at bidrage til uddannelsen af Malis væbnede styrker (EUTM Mali) godkendes herved på Unionen vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Unionen.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 25. februar 2013.

            På Rådets vegne

         S. COVENEY

            Formand

      (1)  EUT L 14 af 18.1.2013, s. 19.

      OVERSÆTTELSE
      AFTALE
      mellem Den Europæiske Union og Republikken Mali om status i Republikken Mali for Den Europæiske Unions militærmission for at bidrage til uddannelsen af Malis væbnede styrker (EUTM Mali)
      DEN EUROPÆISKE UNION, i det følgende benævnt »EU«,
      på den ene side, og
      REPUBLIKKEN MALI, i det følgende benævnt »værtsstaten«,
      på den anden side,
      i det følgende benævnt »parterne«, ER —
      I BETRAGTNING AF FØLGENDE:

                  —

                  skrivelsen fra Republikken Malis præsident af 24. december 2012, hvori Den Europæiske Union opfordres til at deployere en militær uddannelsesmission på dens område

                  —

                  Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1)

                  —

                  det forhold, at denne aftale ikke vil påvirke de rettigheder og forpligtelser, som parterne har i henhold til internationale aftaler og andre instrumenter om oprettelse af internationale domstole, herunder statutten for Den Internationale Straffedomstol —

            BLEVET ENIGE OM FØLGENDE:
      Artikel 1
      Anvendelsesområde og definitioner
      1.   Denne aftale finder kun anvendelse på værtsstatens område.
      2.   Denne aftale finder anvendelse på EU's militærmission for at bidrage til uddannelsen af Malis væbnede styrker (herefter »EUTM Mali«) og dens personel.
      3.   I denne aftale forstås ved:
      a)   »EUTM Mali«: det militære hovedkvarter og de nationale kontingenter samt faciliteter, ressourcer og transportmidler, der bidrager til missionen
      b)   »missionen«: forberedelse, etablering og gennemførelse af samt støtte til EUTM Mali
      c)   »den øverstbefalende for missionen«: den øverstbefalende for EUTM Mali i missionsområdet
      d)   »Den Europæiske Union (EU)«: EU's permanente organer og disses personale
      e)   »EU's militære hovedkvarter«: det militære hovedkvarter og dele heraf, uanset disses placering, som er under kommando af EU-militærofficerer, der har ansvaret for den militære kommando eller ledelse af EUTM Mali
      f)   »nationale kontingenter«: enheder og elementer, som tilhører EU-medlemsstaterne og andre stater, der deltager i EUTM Mali
      g)   »EUTM Mali-personel«: civilt og militært personel, som er udstationeret ved EUTM Mali, samt personale, der er deployeret til forberedelse af missionen, og personale på tjenesterejse for en udsenderstat, en EU-institution eller et EU-organ som led i missionen, og som, medmindre andet er bestemt i aftalen, befinder sig på værtsstatens område, dog ikke lokalt ansat personale og personale ansat af internationale kommercielle virksomheder
      h)   »lokalt ansat personale«: personale, der er statsborgere i eller har fast bopæl i værtsstaten
      i)   »EUTM Mali-faciliteter«: alle bygninger, kvarterer og områder, der er nødvendige for EUTM Mali-missionen og dens personel
      j)   »udsenderstat«: en stat, der stiller et nationalt kontingent til rådighed for EUTM Mali
      k)   »officiel korrespondance«: al korrespondance vedrørende EUTM Mali og dens funktioner
      l)   »EUTM Mali-aktiver«: udstyr og forbrugsvarer, der er nødvendige for missionen
      m)   »EUTM Mali-transportmidler«: alle køretøjer og andre transportmidler, der ejes, lejes eller chartres af EUTM Mali, og som er nødvendige for missionen.
      Artikel 2
      Almindelige bestemmelser
      1.   EUTM Mali og dens personel skal overholde værtsstatens love og administrative bestemmelser og afstå fra enhver handling eller aktivitet, der er uforenelig med missionens mål.
      2.   EUTM Mali underretter regelmæssigt værtsstatens regering om størrelsen af det EUTM Mali-personel, der er stationeret på værtsstatens område.
      Artikel 3
      Identifikation
      1.   EUTM Mali-personel, der befinder sig på værtsstatens område, bærer altid deres pas eller militære identitetskort på sig.
      2.   EUTM Mali-køretøjer og andre -transportmidler skal være forsynet med EUTM Mali-kendingsmærker og/eller -nummerplader, som meddeles værtsstatens relevante myndigheder.
      3.   EUTM Mali har ret til at føre EU's flag samt anvende mærker, som f.eks. militære emblemer, navne og officielle symboler, på sine faciliteter og transportmidler. Der skal på EUTM Mali-personellets uniformer bæres et særligt EUTM Mali-emblem. Nationale flag eller emblemer for de nationale kontingenter, som deltager i missionen, kan anvendes på EUTM Mali-faciliteter og transportmidler samt på uniformer efter afgørelse truffet af den øverstbefalende for missionen.
      Artikel 4
      Grænsepassage og bevægelser på værtsstatens område
      1.   EUTM Mali-personel kan kun indrejse på værtsstatens område mod forevisning af et pas vedlagt en individuel eller kollektiv marchordre udstedt af EUTM Mali. Personellet er ved indrejse i, udrejse fra eller ophold på værtsstatens område undtaget fra visumregler og indrejse- og toldkontrol.
      2.   EUTM Mali-personel er undtaget fra værtsstatens bestemmelser om registrering af og kontrol med udlændinge, men opnår ingen ret til varigt ophold eller bopæl på værtsstatens område.
      3.   EUTM Mali-aktiver og -transportmidler, der indføres på eller udføres fra værtsstatens område til støtte for missionen, er fritaget for forevisning af enhver tolddokumentation samt for kontrol.
      4.   EUTM Mali-personel kan føre motorkøretøjer, hvis det har gyldigt nationalt, internationalt eller militært kørekort, der er udstedt af en af udsenderstaterne.
      5.   Med henblik på missionen sikrer værtsstaten EUTM Mali og dens personel bevægelses- og rejsefrihed på sit område, herunder i sit luftrum.
      6.   Værtsstaten tillader ind- og udførsel af EUTM Mali-aktiver og -transportmidler og fritager disse for told, gebyrer, vejafgifter, skatter og lignende afgifter bortset fra betaling for lager- og fragtydelser samt tilsvarende ydelser.
      7.   Med henblik på missionen kan EUTM Mali benytte offentlige veje, broer, færger og lufthavne uden betaling af afgifter, gebyrer, vejafgifter, skatter og lignende. EUTM Mali er ikke fritaget for at betale udgifter til bestilte og modtagne ydelser på samme betingelser som dem, der gælder for værtsstatens væbnede styrker.
      Artikel 5
      EUTM Malis privilegier og immuniteter ydet af værtsstaten
      1.   EUTM Malis faciliteter er ukrænkelige. Værtsstatens repræsentanter har kun adgang til dem med tilladelse fra den øverstbefalende for missionen.
      2.   EUTM Mali nyder, uanset placering og indehaver eller bruger af dens aktiver, transportmidler og faciliteter, immunitet med hensyn til enhver form for retsforfølgning.
      3.   EUTM Malis personel, aktiver, faciliteter og transportmidler nyder immunitet med hensyn til ransagning, rekvisition, arrest eller tvangsfuldbyrdelse.
      4.   EUTM Malis arkiver og dokumenter er ukrænkelige på et hvilket som helst tidspunkt, og uanset hvor de måtte befinde sig.
      5.   EUTM Malis officielle korrespondance er ukrænkelig.
      6.   EUTM Mali er fritaget for alle nationale, regionale eller kommunale skatter og gebyrer af lignende art for indkøbte og importerede EUTM Mali-aktiver og -transportmidler, EUTM Mali-faciliteter og tjenesteydelser, der præsteres med henblik på EUTM Mali. Anvendelsen af denne undtagelse forudsætter ikke nogen godkendelse eller forudgående meddelelse fra EUTM Mali til værtsstatens kompetente myndigheder. EUTM Mali er imidlertid ikke fritaget for afgifter eller andre gebyrer, der udgør betaling for præsterede tjenesteydelser.
      Artikel 6
      EUTM Mali-personels privilegier og immuniteter ydet af værtsstaten
      1.   EUTM Mali-personel må hverken fængsles eller tilbageholdes.
      2.   EUTM Mali-personels dokumenter, korrespondance og ejendom er ukrænkelige, medmindre der er tale om gennemførelsesforanstaltninger, der er tilladt i henhold til stk. 6.
      3.   EUTM Mali-personel nyder under alle vilkår immunitet med hensyn til værtsstatens strafferetlige jurisdiktion.
      EUTM Mali-personellets immunitet med hensyn til værtsstatens strafferetlige jurisdiktion kan ophæves af udsenderstaten eller af det pågældende EU-organ. Ophævelsen skal altid ske skriftligt.
      4.   EUTM Mali-personel nyder immunitet med hensyn til værtsstatens civilretlige og administrative jurisdiktion for så vidt angår mundtlige eller skriftlige udtalelser og alle handlinger, det udfører som led i udøvelsen af sine officielle funktioner.
      Hvis der indledes civilretlige retssager mod EUTM Mali-personel for en domstol i værtsstaten, skal den øverstbefalende for missionen og udsenderstatens kompetente myndighed eller det pågældende EU-organ omgående underrettes. Før der indledes retssag ved den kompetente domstol, skal den øverstbefalende for missionen og udsenderstatens kompetente myndighed eller EU-institutionen over for vedkommende domstol attestere, om den pågældende handling blev begået af EUTM Mali-personel som led i udøvelsen af dets officielle funktioner.
      Hvis handlingen blev begået som led i udøvelsen af officielle funktioner, må der ikke indledes retssag, og bestemmelserne i artikel 15 finder anvendelse. Hvis handlingen ikke blev begået som led i udøvelsen af officielle funktioner, kan retssagen fortsættes. Den attestering, der afgives af den øverstbefalende for missionen og udsenderstatens kompetente myndighed eller det pågældende EU-organ, er bindende i forhold til jurisdiktionen i værtsstaten, som ikke kan anfægte den.
      De kompetente myndigheder i værtsstaten kan imidlertid anfægte denne attesterings berettigelse inden for en frist på to måneder fra den dato, hvor den er blevet udarbejdet. I dette tilfælde forpligter hver part sig til udelukkende at løse denne tvist med diplomatiske midler.
      Hvis EUTM Mali-personel indleder en civilretlig retssag, afskærer dette dem fra at påberåbe sig jurisdiktionel immunitet med hensyn til ethvert modkrav, der er direkte forbundet med hovedpåstanden.
      5.   EUTM Mali-personel er ikke forpligtet til at vidne i retten.
      6.   Der må ikke træffes nogen gennemførelsesforanstaltninger over for EUTM Mali-personel, medmindre de sagsøges i civilretlige retssager, der ikke vedrører dets officielle funktioner. Ejendom tilhørende EUTM Mali-personel, der af den øverstbefalende for missionen attesteres som værende nødvendig for udøvelsen af det pågældende personels officielle funktioner, må ikke konfiskeres med henblik på fuldbyrdelse af en retsafgørelse. I civilretlige retssager må EUTM Mali-personel ikke underkastes nogen begrænsninger i dets personlige frihed eller nogen anden tvangsforanstaltning.
      7.   EUTM Mali-personellets immunitet med hensyn til værtsstatens jurisdiktion fritager det ikke for at være underlagt udsenderstatens jurisdiktion.
      8.   EUTM Mali-personel er fritaget for enhver form for beskatning i værtsstaten af de vederlag og honorarer, som EUTM Mali eller udsenderstaten betaler dem, samt af enhver indkomst, der modtages uden for værtsstaten.
      9.   Værtsstaten tillader i overensstemmelse med eventuelle love og administrative bestemmelser, den måtte vedtage, indførsel af genstande til EUTM Mali-personellets personlige brug og fritager disse for told, skatter og lignende afgifter bortset fra betaling for lager- og fragtydelser samt tilsvarende ydelser.
      EUTM Mali-personels personlige bagage er fritaget for kontrol, medmindre der er vægtige grunde til at antage, at den indeholder genstande, der ikke er til EUTM Mali-personellets personlige brug, eller genstande, hvis import eller eksport i værtsstaten er forbudt ved lov eller underlagt karantæneregler. En sådan inspektion må kun udføres i nærværelse af det berørte EUTM Mali-personel eller af en bemyndiget repræsentant for EUTM Mali.
      Artikel 7
      Lokalt ansat personale
      Lokalt ansat personale nyder kun privilegier og immuniteter, i det omfang disse tilkendes af værtsstaten. Værtsstaten skal dog udøve sin jurisdiktion over dette personale på en sådan måde, at det ikke i urimeligt omfang griber forstyrrende ind i missionens funktion.
      Artikel 8
      Strafferetlig jurisdiktion
      En udsenderstats kompetente myndigheder kan på værtsstatens område udøve den strafferetlige og disciplinære jurisdiktion, de er tillagt i henhold til udsenderstatens lovgivning, over for alt EUTM Mali-personel, der er underlagt udsenderstatens relevante lovgivning
      Artikel 9
      Uniform og våben
      1.   Uniform bæres efter regler udstedt af den øverstbefalende for missionen.
      2.   Militært EUTM Mali-personel må bære eller transportere våben og dertilhørende ammunition, hvis de har tjenstlig bemyndigelse til det.
      Artikel 10
      Værtsstatens støtte og indgåelse af kontrakter
      1.   Værtsstaten bistår på anmodning EUTM Mali med at finde egnede faciliteter.
      2.   Værtsstaten stiller gratis egne faciliteter til rådighed for EUTM Mali, såfremt sådanne faciliteter er nødvendige for missionen.
      3.   Værtsstaten bistår og støtter, så vidt dens midler og kapacitet rækker, ved forberedelsen, etableringen og gennemførelsen af samt støtten til EUTM Mali. Bistanden og støtten fra værtsstaten til missionen ydes på samme betingelser som bistand og støtte til værtsstatens væbnede styrker.
      4.   Lovvalg i forbindelse med kontrakter, der indgås af EUTM Mali i værtsstaten, fastsættes i kontrakterne.
      5.   Det kan i kontrakterne fastsættes, at den procedure for bilæggelse af tvister, der er omhandlet i artikel 15, stk. 3 og 4, finder anvendelse på tvister, der skyldes kontrakternes gennemførelse.
      6.   Værtsstaten fremmer gennemførelsen af kontrakter, som EUTM Mali har indgået med kommercielle virksomheder med henblik på missionen.
      Artikel 11
      Ændringer af faciliteter
      1.   EUTM Mali er bemyndiget til at opføre eller ombygge faciliteter, når dette er nødvendigt af operative hensyn.
      2.   Værtsstaten kan ikke kræve erstatning af EUTM Mali for sådanne opførelser eller ombygninger.
      Artikel 12
      EUTM Mali-personel, der er afgået ved døden
      1.   Den øverstbefalende for missionen har ret til at forestå og træffe hensigtsmæssige foranstaltninger til hjemtransport af EUTM Mali-personel, der er afgået ved døden, samt den pågældende persons personlige ejendele.
      2.   Der foretages ikke obduktion af EUTM Mali-personel, der er afgået ved døden, uden samtykke fra den berørte stat og overværelse af en repræsentant for EUTM Mali og/eller den berørte stat.
      3.   Værtsstaten og EUTM Mali samarbejder i videst muligt omfang med henblik på hurtig hjemtransport af EUTM Mali-personel, der er afgået ved døden.
      Artikel 13
      EUTM Malis sikkerhed og militærpoliti
      1.   Værtsstaten træffer passende foranstaltninger til at sikre EUTM Malis og EUTM Mali-personellets sikkerhed uden for sine faciliteter.
      2.   EUTM Mali er bemyndiget til på værtsstatens landområde at træffe de nødvendige foranstaltninger, herunder brug af nødvendig og passende magt, for at beskytte sit personel, sine faciliteter, ressourcer og transportmidler.
      3.   Denne bemyndigelse udvides til at omfatte personer i umiddelbar nærhed af EUTM Mali-personel, hvis disse personer udsættes for livsfare eller risikerer alvorlig legemsbeskadigelse.
      4.   Den øverstbefalende for missionen kan oprette en militærpolitienhed til opretholdelse af ro og orden på EUTM Mali-faciliteterne.
      5.   Militærpolitienheden kan også i samråd og samarbejde med værtsstatens militærpoliti eller politi uden for EUTM Mali-faciliteterne sikre opretholdelse af god orden og disciplin blandt EUTM Mali-personellet.
      Artikel 14
      Kommunikation
      1.   EUTM Mali kan installere og drive radiosende- og modtageanlæg samt satellitsystemer. Den samarbejder med værtsstatens kompetente myndigheder for at undgå konflikter vedrørende brug af de dertil egnede frekvenser. Værtsstaten giver gratis adgang til frekvensspektret i overensstemmelse med sin gældende lovgivning.
      2.   EUTM Mali har ret til ubegrænset radio- (herunder satellitradio, bærbar eller håndholdt radio), telefon-, telegraf- og faxkommunikation samt anden kommunikation og til at installere det nødvendige udstyr til opretholdelse af sådan kommunikation på og mellem EUTM Mali-faciliteter, herunder ret til at trække kabler og jordledninger til brug for missionen.
      3.   EUTM Mali kan på sine egne faciliteter træffe nødvendige foranstaltninger for at sikre befordring af post, der er adresseret til EUTM Mali eller dets personel eller afsendt af EUTM Mali eller dets personel.
      Artikel 15
      Erstatningskrav for død, tilskadekomst, skade eller tab
      1.   EUTM Mali og dets personel, EU og udsenderstaterne, kan ikke drages til ansvar for skade på eller tab af privat eller statslig ejendom, der skyldes operativ nødvendighed eller aktiviteter i forbindelse med borgerlige uroligheder eller beskyttelse af EUTM Mali.
      2.   Med henblik på afgørelse ved mindelig ordning skal erstatningskrav for skade på eller tab af privat ejendom, der ikke er omfattet af stk. 1, samt erstatningskrav for personers død eller tilskadekomst samt skade på eller tab af ressourcer, faciliteter eller transportmidler tilhørende EUTM Mali forelægges for EUTM Mali via værtsstatens kompetente myndigheder for så vidt angår erstatningskrav fra værtsstatens fysiske eller juridiske personer eller for værtsstatens kompetente myndigheder for så vidt angår erstatningskrav fra EUTM Mali.
      3.   Hvis der ikke kan findes en mindelig ordning, forelægges erstatningskravet for en kravskommission, der er ligeligt sammensat af repræsentanter for EUTM Mali og værtsstaten. Afgørelserne vedrørende erstatningskravene træffes i fællesskab.
      4.   Hvis der ikke kan opnås en ordning i kravskommissionen, skal tvisten:

                  a)

                  for erstatningskrav på til og med 40 000 EUR bilægges ved diplomatiske midler mellem værtsstaten og EU's repræsentanter

                  b)

                  for erstatningskrav på mere end det i litra a) nævnte beløb forelægges for en voldgiftsdomstol, hvis afgørelser er bindende.

            5.   Voldgiftsdomstolen sammensættes af tre voldgiftsmand, idet én voldgiftsmand udpeges af værtsstaten, én voldgiftsmand af EUTM Mali og den tredje af værtsstaten og EUTM Mali i fællesskab. Har en af parterne inden for en frist på to måneder ikke udnævnt nogen voldgiftsmand, eller kan der ikke opnås enighed mellem værtsstaten og EUTM Mali om udnævnelsen af den tredje voldgiftsmand, udnævnes den pågældende voldgiftsmand af præsidenten for en domstol, som udvælges af parterne i fællesskab.
      6.   EUTM Mali og værtsstatens administrative myndigheder indgår en administrativ ordning for at fastlægge kravskommissionens og voldgiftsdomstolens mandat, hvilken procedure der skal anvendes i disse instanser, og under hvilke betingelser erstatningskravene skal fremsættes.
      Artikel 16
      Forbindelser og tvister
      1.   Alle spørgsmål, der opstår i forbindelse med anvendelsen af denne aftale, undersøges i fællesskab af repræsentanterne for EUTM Mali og for værtsstatens kompetente myndigheder.
      2.   I mangel af forudgående bilæggelse løses tvister om fortolkning eller anvendelse af denne aftale udelukkende med diplomatiske midler mellem værtsstaten og EU's repræsentanter.
      Artikel 17
      Øvrige bestemmelser
      1.   Når der i denne aftale henvises til EUTM Malis og dets personels privilegier, immuniteter og rettigheder, er værtsstatens regering ansvarlig for deres implementering og for, at dennes lokale kompetente myndigheder overholder sådanne privilegier, immuniteter og rettigheder.
      2.   Intet i denne aftale tilsigter eller kan anses for at fravige rettigheder, som en udsenderstat har ifølge andre aftaler.
      Artikel 18
      Gennemførelsesbestemmelser
      Med henblik på gennemførelsen af denne aftale kan operative, administrative og tekniske spørgsmål gøres til genstand for separate ordninger, som skal indgås mellem den øverstbefalende for missionen og værtsstatens administrative myndigheder.
      Artikel 19
      Ikrafttræden og ophævelse
      1.   Denne aftale træder i kraft på dagen for undertegnelsen og forbliver i kraft indtil den dato, hvor EUTM Malis sidste elementer og personel er udrejst som meddelt af EUTM Mali.
      2.   Uanset stk.1 anses bestemmelserne i artikel 4, stk.7, artikel 5, stk.1, 2, 3 og 6, artikel 6, stk.1, 3, 4, 6, 8 og 9, artikel 11 og 15 for at finde anvendelse fra den dato, hvor det første EUTM Mali-personel deployeres, hvis denne dato er tidligere end datoen for denne aftales ikrafttræden.
      3.   Aftalen kan ændres på grundlag af en skriftlig aftale mellem parterne.
      4.   Ophævelsen af denne aftale berører ikke rettigheder eller forpligtelser, der følger af gennemførelsen af denne aftale forud for ophævelsen.

         Udfærdiget i Bamako, den fjerde april to tusind og tretten, i to originaleksemplarer på fransk.

               For Den Europæiske Union

               For Republikken Mali

         (1)  EUT L 14 af 18.1.2013, s. 19.


title: 2011/560/EU: Europa-Parlamentets afgørelse af 10. maj 2011 om decharge for gennemførelsen af Den Europæiske Unions almindelige budget for regnskabsåret 2009, Sektion VI — Det Europæiske Økonomiske og Sociale Udvalg#Europa-Parlamentets beslutning af 10. maj 2011 med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2009, Sektion VI — Det Europæiske Økonomiske og Sociale Udvalg

text:
               27.9.2011

               DA

               Den Europæiske Unions Tidende

               L 250/97

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af Den Europæiske Unions almindelige budget for regnskabsåret 2009, Sektion VI — Det Europæiske Økonomiske og Sociale Udvalg
   (2011/560/EU)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2009 (1),

               —

               der henviser til Den Europæiske Unions endelige årsregnskab for regnskabsåret 2009 (SEK(2010) 963 — C7-0216/2010) (2),

               —

               der henviser til Det Europæiske Økonomiske og Sociale Udvalgs årsberetning til dechargemyndigheden om de interne revisioner, der er foretaget i 2009,

               —

               der henviser til Revisionsrettens årsberetning om budgetgennemførelsen i regnskabsåret 2009 med institutionernes svar (3),

               —

               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde (4),

               —

               der henviser til EF-traktatens artikel 272, stk. 10, og artikel 274, 275 og 276, samt til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0136/2011),

               1.

               meddeler Det Europæiske Økonomiske og Sociale Udvalgs generalsekretær decharge for gennemførelsen af Det Europæiske Økonomiske og Sociale Udvalgs budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT L 69 af 13.3.2009.

      (2)  EUT C 308 af 12.11.2010, s. 1.

      (3)  EUT C 303 af 9.11.2010, s. 1.

      (4)  EUT C 308 af 12.11.2010, s. 129.

      (5)  EFT L 248 af 16.9.2002, s. 1.

      EUROPA-PARLAMENTETS BESLUTNING
      af 10. maj 2011
      med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2009, Sektion VI — Det Europæiske Økonomiske og Sociale Udvalg
      EUROPA-PARLAMENTET,

                  —

                  der henviser til Den Europæiske Unions almindelige budget for regnskabsåret 2009 (1),

                  —

                  der henviser til Den Europæiske Unions endelige årsregnskab for regnskabsåret 2009 (SEK(2010) 963 — C7-0216/2010) (2),

                  —

                  der henviser til Det Europæiske Økonomiske og Sociale Udvalgs årsberetning til dechargemyndigheden om de interne revisioner, der er foretaget i 2009,

                  —

                  der henviser til Revisionsrettens årsberetning om budgetgennemførelsen i regnskabsåret 2009 med institutionernes svar (3),

                  —

                  der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde (4),

                  —

                  der henviser til EF-traktatens artikel 272, stk. 10, og artikel 274, 275 og 276, samt til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0136/2011),

                  1.

                  bemærker, at Det Europæiske Økonomiske og Sociale Udvalgs (EØSU's) disponible forpligtelsesbevillinger i 2009 beløb sig til i alt 122 000 000 EUR (i 2008 118 000 000 EUR) med en udnyttelsesgrad på 98,02 %, hvilket er over gennemsnittet for de øvrige institutioner (97,69 %);

                  2.

                  bemærker med bekymring påstandene vedrørende forvaltningsmetoder i EØSU, der har ført til, at Det Europæiske Kontor for Bekæmpelse af Svig (OLAF) den 11. marts 2011 besluttede at indlede en undersøgelse;

                  3.

                  anmoder EØSU om at give Parlamentets udvalg med ansvar for dechargeproceduren yderligere oplysninger om de påståede uregelmæssigheder;

                  4.

                  opfordrer EØSU til at samarbejde fuldt ud med OLAF og yde OLAF's personale enhver nødvendig assistance ved undersøgelsen;

                  5.

                  anmoder EØSU om at aflægge beretning for Parlamentets udvalg med ansvar for dechargeproceduren om:

                              —

                              de disciplinærsager, som EØSU har gennemført, og de økonomiske følger af disse, navnlig disciplinærsag nr. 2/2007

                              —

                              personalepolitikken med hensyn til forfremmelser til ledende stillinger

                              —

                              konflikten vedrørende EØSU's juridiske tjenestes uafhængighed

                              —

                              adgangen for EØSU's og dets præsidiums medlemmer til alle nødvendige oplysninger

                              —

                              procedurestadiet og resultaterne af de interne revisioner, der er foretaget af EØSU;

                  6.

                  opfordrer Ombudsmanden til snarest muligt at orientere Parlamentets udvalg med ansvar for dechargeproceduren om resultatet af sine undersøgelser vedrørende denne specifikke sag;

                  7.

                  bemærker, at det af Revisionsrettens årsberetning fremgår, at revisionen ikke gav anledning til væsentlige bemærkninger, hvad angår EØSU; opfordrer dog Revisionsretten til at meddele, om der under revisionerne af 2009-beretningerne blev fundet tegn på de uregelmæssigheder, der allerede var emnet for disciplinærsag nr. 2/2007;

                  8.

                  noterer sig endvidere den mindre stigning i antallet af faste stillinger (704 stillinger i 2009, 700 i 2008 og 695 i 2007), som EØSU har fået tildelt, og den konsekvente besættelse af stillingerne (7 ledige stillinger i 2009, 19 i 2008 og 9 i 2007); noterer sig planen på mellemlang sigt (strategien for 2008-2013) om at fremme lige muligheder og mangfoldighed i sekretariatet, navnlig gennem øget brug af flekstidsordninger, og ser frem til rapporter om fremskridt inden for politikken for menneskelige ressourcer;

                  9.

                  bemærker med tilfredshed, at den administrative samarbejdsaftale mellem Regionsudvalget og EØSU for 2008-2014 ifølge EØSU's bemærkninger som svar på Parlamentets beslutning af 5. maj 2010 om decharge for regnskabsåret 2008 (6) er tilstrækkeligt gennemført, og bemærker, at der for øjeblikket ikke er konstateret andre behov for at forbedre de praktiske aspekter, at udvalgene stadig er opmærksomme på behovet for at opretholde et højt harmoniseringsniveau, og at dette garanteres af forvaltningsstrukturen i den administrative samarbejdsaftale; opfordrer EØSU og Regionsudvalget til at oplyse, om afkoblingen som følge af denne aftale har været budgetneutral, og rapportere til dechargemyndigheden om resultaterne af midtvejsrevisionen af denne aftale, som skal finde sted i 2011;

                  10.

                  noterer sig indsatsen inden for interinstitutionelt samarbejde, navnlig den igangværende indførelse af personaleadministrationssystemet »Sysper2« og forberedelserne i forbindelse med dette; bemærker, at indførelsen af systemet er planlagt til januar 2012;

                  11.

                  fastholder sin holdning om, at alle EU-institutionernes medlemmers erklæringer om økonomiske interesser for gennemsigtighedens skyld bør være tilgængelige på internettet via et offentligt register; noterer sig EØSU's svar, navnlig skrivelsen fra EØSU's næstformand om Parlamentets bemærkning om, at EØSU's medlemmer ikke offentliggør erklæringer om deres finansielle interesser, og anmoder EØSU om at tage skridt til at offentliggøre de relevante oplysninger og til at følge op på dette spørgsmål i sin årlige aktivitetsrapport;

                  12.

                  glæder sig over EØSU's vilje til at imødekomme Parlamentets forslag i den ovennævnte beslutning af 5. maj 2010 om, at rejseudgifter for EØSU's medlemmer kun bør baseres på faktiske rejseudgifter (og at dagpenge bør svare til dem, som modtages af Europa-Parlamentets medlemmer), og bemærker skrivelsen fra EØSU's formand herom; anmoder EØSU om at rapportere om yderligere fremskridt på dette område;

                  13.

                  anmoder EØSU om at rapportere om udviklingen med hensyn til fremskridt med at revidere medlemmernes finansielle vilkår og meddele dechargemyndigheden udfaldet heraf;

                  14.

                  påskønner den fortsat høje kvalitet af EØSU's årlige aktivitetsrapporter og glæder sig over, at de indeholder en klar opfølgning på Parlamentets tidligere dechargeafgørelser;

                  15.

                  opfordrer EØSU til hurtigst muligt i løbet af 2011 at udarbejde en omfattende udgiftsoversigt over alle aktivitetsområder for at sikre, at alle udgiftsprogrammer giver mest mulig valuta for pengene, og dermed finde mulige besparelser, som ville lette presset på budgettet i denne periode med stramninger.

         (1)  EUT L 69 af 13.3.2009.

         (2)  EUT C 308 af 12.11.2010, s. 1.

         (3)  EUT C 303 af 9.11.2010, s. 1.

         (4)  EUT C 308 af 12.11.2010, s. 129.

         (5)  EFT L 248 af 16.9.2002, s. 1.

         (6)  EUT L 252 af 25.9.2010, s. 94.